ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 24. mája 2006
								Materiál č.: 9360/2006
								K bodu.:

S T A N O V I S K O
 
k návrh nariadenia vlády Slovenskej republiky o minimálnych bezpečnostných a zdravotných požiadavkách na stavenisko

I

Návrh nariadenia vlády Slovenskej republiky o minimálnych bezpečnostných a zdravotných požiadavkách na stavenisko na rokovanie vlády SR predkladá ministerka práce, sociálnych vecí a rodiny Slovenskej republiky  Iveta Radičová ako iniciatívny materiál. 

II

Návrh nariadenia vlády transponuje smernicu Rady č. 92/57/EHS z 24. júna 1992 o zavedení minimálnych bezpečnostných a zdravotných požiadaviek na dočasných alebo lokalitne sa meniacich staveniskách (ďalej len „smernica“), ktorá je ôsmou samostatnou smernicou k rámcovej smernici Rady 89/391/EHS. Smernica upravuje špecifickú problematiku bezpečnosti a ochrany zdravia zamestnancov na staveniskách, na ktorých časté zmeny pracovísk a  nedostatočné organizačné a iné opatrenia v štádiu prípravy a realizácie stavby spôsobujú, že  zamestnanci sú vystavení väčšiemu riziku vzniku pracovných úrazov alebo iného poškodenia zdravia.

III

Legislatívna rada vlády SR návrh nariadenia vlády prerokovala na svojom zasadnutí dňa 16. mája 2006 a odporučila návrh nariadenia vlády SR dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do návrhu nariadenia vlády zapracoval (10 pripomienok) a odporúča vláde SR návrh nariadenia vlády SR schváliť v predloženom znení.

V Bratislave 22. mája 2006
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy
							          Úradu vlády SR